Europarlamentarul PNL Rareș Bogdan, prim-vicepreședinte al partidului, susține că partidul său nu îl vrea pe Cătălin Cîrstoiu, managerul spitalului Universitar, candidat la Primăria Capitalei. Cîrstoiu este varianta asumată de PSD, a declarat Rareș Bogdan.
"Eu nu pot să-i anulez șansele lui Sebastian Burduja, din punctul meu de vedere el este opțiunea PNL; sigur că are probleme că e tânăr, dar eu cred că poate crește în 3 luni, poate fi o opțiune de luat în considerare, dacă se face o campanie inteligentă și dacă se vine cu soluții. Asta e opțiunea PNL; în rest suntem foarte deschiși", a afirmat Rareș Bogdan. Europoralmentarul liberal a mai afirmat că "noi nu-l știm pe doctorul Cătălin Cîrstoiu, nu l-am testat", afirmând că medicul ortoped ar fi varianta asumată de PSD.